## El Teatre Principal de Castelló presenta l’adaptació del clàssic Lope de Vega ‘La vídua valenciana’

*** Encara es poden adquirir les últimes entrades per a la representació del diumenge, 25 de maig, a les 19 hores
* La peça teatral és una adaptació d’Adrián Novella de l’obra *La viuda valenciana* de Lope de Vega**

El Teatre Principal de Castelló, espai de l’Institut Valencià de Cultura, acull la representació de l’adaptació del director Adrián Novella del clàssic de Lope de Vega *La vídua valenciana*.

En la peça original, Lope de Vega presenta en *La viuda valenciana* una dona propietària de sa casa i intel·lectual, que no té cap problema a rebutjar pretendents. Fins i tot, en contra de la posició del seu oncle que pretén casar-la, acull a sa casa un jove jugador galant.

El director i dramaturg valencià Adrián Novella potencia eixes qualitats, retalla i actualitza versos, i reconstruïx l’obra amb un llenguatge i una estètica que mostra una valència folklòrica actual i passada, amb referents clàssics i contemporanis de la cultura popular. Es tracta d’una actualització d’una comèdia del Segle d’Or en el qual es posa el focus en una dona empoderada.

L’obra, una producció de la companyia ‘La Valenciana’ amb el suport de l’Institut Valencià de Cultura, compta amb les interpretacions de Xavier Giménez, Joan Isern, Antonio Lafuente, Mar Mandli i Raquel Molano.

Des de la seua estrena, l’obra ha obtingut nombrosos reconeixements, entre ells el Premi IVC a les Arts Escèniques 2024 a la millor versió, traducció o adaptació per a Adrián Novella; Premi en la Mostra de Teatre d’Alcoi 2023 i el text va ser candidat en els Premis Max en la categoria a la millor adaptació teatral.

Les últimes entrades a la venda, amb preus entre els 3 i 20 euros poden adquirir-se en taquilla i en la web [ivc.gva.es](https://ivc.gva.es/es/ivc/programacion-ivc/la-viuda-valenciana-cs).

Fecha: 23/05/2025